钦定古今图书集成/方舆汇编/职方典/第1446卷 > 《罗山纪游限韵》前人
## 钦定古今图书集成/方舆汇编/职方典/第1446卷 > 《罗山纪游限韵》前人

蓝舆迢递蹑云林，碧落霏微散午阴。萝窦拂衣开鸟
道，松风披雨动龙吟。丹崖青壁寰中景，竹杖芒鞋物
外心。烟灶不堪迷古刹，谁凭《山谷》问“升沉。”

二

炎冈岑郁俯尘寰，梵宇松青罗秀山。怪我好游频对
景，凭人跻胜一开颜。云飞石栈千峰里，风散林烟万
壑间。怀古却看迷望处，遥怜铜柱耸《南蛮》。

三

雨馀烟翠湿空林，万树扶疏断夕阴。野旷居人迷豹
迹，风高游子乱猿唫。上方寥廓摩钟蠡，下界微茫辨
佛心。归听恍疑光霁在，相看天际月沉沉。